b'\n_START_ARTICLE_\nZgodovina Portugalske\n_START_PARAGRAPH_\nZgodovina Portugalske raziskuje pretekla dogajanja na obmo\xc4\x8dju dana\xc5\xa1nje Portugalske in v njeni neposredni bli\xc5\xbeini od prazgodovine do danes._NEWLINE_Zgodovina portugalskega naroda sega v zgodnji srednji vek. V 15. in 16. stoletju so dobili naziv svetovne velesile v \xc4\x8dasu velikih odkritji. Zgradili so mogo\xc4\x8den imperij v Ju\xc5\xbeni Ameriki, Afriki, Aziji in Avstralaziji. V naslednjih stoletjih so za\xc4\x8deli izgubljati mo\xc4\x8d zaradi \xc5\xa1irjenja vpliva Nizozemske, Francije in Anglije. \xc5\xa0e dodaten udarec za dr\xc5\xbeavo je predstavljal potres leta 1755, okupacija s strani Napoleona in izguba najve\xc4\x8dje kolonije Brazilije. Od 19. stoletja do leta 1950 je Portugalsko zapostilo okoli 2 milijona prebivalcev, ki so se preselili v Brazilijo ter ZDA.\n_START_SECTION_\nOd prazgodovine do Rimljanov\n_START_PARAGRAPH_\nIme izvira iz Rimskega imena Portus Cale. V 7. In 8. stoletju se je ime uporabljalo izklju\xc4\x8dno za podro\xc4\x8dje med rekama Douro in Minho. Do 12. stoletja je postalo to ime dr\xc5\xbeave Portugalske. V neolitiku so podro\xc4\x8dje Portugalske naseljevali \xc5\xbee neandertalci in Homo sapiensi. Niso ustvarili ve\xc4\x8djih naselji, so pa \xc5\xbeiveli v organiziranih skupnostih. Vzgojili so razli\xc4\x8dne \xc5\xbeivali in gojili rastline. Ukvarjali so se tudi z ribi\xc5\xa1tvom. _NEWLINE_V prvem tiso\xc4\x8dletju pred na\xc5\xa1im \xc5\xa1tetjem so se na Portugalsko preselila \xc5\xa1tevilna keltska plemena iz centralne Evrope. Ob me\xc5\xa1anju s staroselci so nastala razli\xc4\x8dna plemena. Na ju\xc5\xbenem delu se je poznal vpliv Karta\xc5\xbeanov.\n_START_SECTION_\n\xc4\x8cas Rimljanov\n_START_PARAGRAPH_\nPrva rimska invazija Iberskega pootoka je bila okoli leta 219 pr. n. \xc5\xa1t.  Rimljani so potrebovali okoli 200 let, da so zavzeli celoten polotok. Svoje nasprotnike Karta\xc5\xbeane so izgnali. Osvajanje ozemlja, ki danes pripada Portugalski, se je za\xc4\x8delo z juga. Tam so Rimljani dobili pomo\xc4\x8d od prijateljskega plemena Conii. Te\xc5\xbeave so bile na severu, kjer so se plemena povezala proti Rimu pod vodstvom Viriathusa. Rim je v vojni z uporniki izgubil \xc5\xa1tevilne legije, a so bile vse neuspe\xc5\xa1ne. Zato so podkupili Viriathusove odposlance, ki so svojega voditelja kmalu zatem umorili. Tako se je upor kon\xc4\x8dal. Na podro\xc4\x8dju Portugalske sta nastali provinci Luzitanija in Galicija. V Luzitaniji so v \xc4\x8dasu Rimljanov nastala \xc5\xa1tevilna mesta, ki obstajajo \xc5\xa1e danes. Romanizacija je trajala 3 stoletja in je bila mo\xc4\x8dnej\xc5\xa1a na jugu province. Sredi\xc5\xa1\xc4\x8de je bilo mesto Pax Julia (dana\xc5\xa1nje mesto Beja), posve\xc4\x8deno Juliju Cezarju. Cesar Avgust je mesto preimenoval v Pax Augusta, a se je obdr\xc5\xbealo prvotno ime. Leta 27 pr. n. \xc5\xa1t. je Luzitanija dobila status rimske province. Pozneje se je severni del lo\xc4\x8dil in preimenoval v Galicijo, z glavnim mestom Bracara (dana\xc5\xa1nje mesto Braga). \xc5\xa0e danes je na Portugalskem ohranjena rimska zapu\xc5\xa1\xc4\x8dina.\n_START_SECTION_\nGermanska kraljestva med 5. in 7. stoletjem\n_START_PARAGRAPH_\nV 5. stoletju so Iberski polotok napadli  Germani (predvsem Vandali in Alani). A le kraljestvo Suevi (Makromani in Kvadi) je pre\xc5\xbeivelo drugo germansko invazijo Vizigotov. Vizigoti so izgnali Vandale in Alane ter zavzeli \xc5\xa1e kraljestvo Suevi med leti 584 in 585._NEWLINE_V prvi fazi naseljevanja Germanov je ljudstvo Buri poselilo ozemlje Galicije (dana\xc5\xa1nji sever Portugalske). Naselili so se med rekama C\xc3\xa1vado in Homem, zato se to podro\xc4\x8dje imenuje Terras de Boiro ali de\xc5\xbeela Buirov.\n_START_SECTION_\nMavrska nadoblast in rekonkvista\n_START_PARAGRAPH_\nSpomladi leta 711 so iz severne Afrike napadli Iberski polotok Mavri (predvsem Berberi). Uni\xc4\x8dili so Vizigotsko kraljestvo in izgnali Gote na sever. Na neosvojenih severnih ozemljih so Goti osnovali kraljestvo Asturia in se pripravili na ponovno osvojitev izgubljenih ozemlji (rekonkvisto). Leta 868 je grof Vimara Peres ponovno osvojil in zavladal ozemlju med rekama Minho in Duero. To ozemlje se je imenovalo Portucale. Sprva je bilo pod oblastjo kraljestva Leon, a je leta 1065 dobilo neodvisnost. Takrat je pri\xc5\xa1lo do upora plemi\xc4\x8dev pod vodstvom Garcia II. Ponovno so se pridru\xc5\xbeili Leonu v \xc4\x8dasu vladanja Alfonsa VI Leonskega. Do leta 1095 se je Portugalska skoraj popolnoma odcepila od Kraljestva Galicija (severni del Portugalske). To ozemlje je obsegalo predvsem gore in mo\xc4\x8dvirja (glej animacijo). Neodvisnost so pridobili konec 11. stoletja. Burgundijski grof Henry se je zavzel za njihovo neodvisnost in jo tudi obranil. Izkoristil je namre\xc4\x8d dr\xc5\xbeavljansko vojno med kraljestvoma Leon in Kastilija. Njegov sin Alfonso Henriques je postal prvi kralj Portugalske \xc5\xa1ele po bitki za S\xc3\xa3o Mamede (24. junij 1128). Leta 1139 se je imenoval za kralja Portugalske. Do leta 1143 je bila dr\xc5\xbeava uradno priznana ob pomo\xc4\x8di Svetega sede\xc5\xbea in njihovega posredovanja. Pape\xc5\xbe je leta 1179 imenoval in s tem potrdil Alfonsa I za kralja. _NEWLINE_Do leta 1249 je Portugalska zavzela najju\xc5\xbenej\xc5\xa1a ozemlja. Leta 1255 se je glavno mesto preselilo v Lizbono. Od takrat Portugalska ni imela ve\xc4\x8djih ozemeljskih sprememb na Iberskem polotoku. Leta 1386 so z Anglijo sklenili pogodbo, imenovano Treaty of Windsor, ki dr\xc5\xbei \xc5\xa1e danes in predstavlja zavezni\xc5\xa1tvo med dr\xc5\xbeavama.'